# data[].attributes.body
Socialdemokraterne er i dag  et socialistisk-liberalistisk parti.
Et nøglebegreb er for Socialdemokraterne er ligestilling. Alle mennesker, skal uanset køn, religiøs overbevisning og/eller race, have samme muligheder for at tage del i samfundets goder og sikre deres rettigheder.

# data[].attributes.body
De socialdemokratiske partier har en rød rose som partisymbol. Historisk set stammer den røde rose fra 1970'erne, hvor de danske socialdemokrater kopierede det franske socialistpartis bomærke.
Det franske socialistparti havde, for at lægge symbolsk og ideologisk afstand til det store kommunistparti, placeret en rød rose i den knyttede næve (kommunisternes symbol), hvilket skulle betyde 'socialisme med et menneskeligt ansigt'.

# data[].attributes.body
Thorvald August Marinus Stauning var en dansk socialdemokratisk politiker, der blev den første danske, socialdemokratiske statsminister.
Stauning meldte sig ind i Socialdemokratiet i 1890 og var fra 1894 aktiv i arbejderbevægelsen. I 1898 blev han redaktør af De Samvirkende Fagforbunds blad, Samarbejdet, og samme år halvdagsansat som kasserer i Socialdemokratiet, fra 1899 på heltid. Partiets forretningsfører (formand), P. Knudsen, førte ham her ind i det organisatoriske og politiske arbejde.

Stauning blev folketingskandidat i 1901 og var MF 1906-42. Hans første folketingsår var ikke opsigtsvækkende, men internt var hans position så stærk, at han i 1910 trods en del modstand kunne vælges til P. Knudsens efterfølger som partiformand og formand for rigsdagsgruppen.
Under 1. Verdenskrig indtrådte Stauning i 1916 i regeringen Zahle som kontrolminister sammen med repræsentanter for Venstre og Det Konservative Folkeparti; da disse i 1918 udtrådte af regeringen, fortsatte han indtil 1920 med ansvar for arbejdsmarkedssagerne. Han engagerede sig desuden under krigen stærkt i Internationalens fredsbestræbelser, samtidig med at han energisk bekæmpede den hjemlige militante venstrefløj.

# data[].attributes.body
Ved det seneste folketingsvalg den 18. juni 2015 fik Socialdemokratiet 925.940 stemmer (26,3 procent).
Ved folketingsvalget i 1924 blev Socialdemokratiet det største parti med 36,6 % af stemmerne, og partiet dannede for første gang regering med Thorvald Stauning som statsminister.

I hele perioden frem til 1982 har Socialdemokratiet med få undtagelser haft regeringsmagten og har dermed præget den danske samfundsudvikling på næsten alle områder. Socialdemokratiet dannede regering fra den 25. januar 1993 frem til den 27. november 2001. Socialdemokratiet genvandt regeringsmagten i 2011 med Helle Thorning-Schmidt som Danmarks første kvindelige statsminister.

Ved valget den 18. juni 2015 blev Socialdemokratiet igen Danmarks største parti med 26,3 procent af stemmerne og 47 mandater. På valgaftenen trådte Helle Thorning-Schmidt af som formand for partiet. En post, som Mette Frederiksen overtog ved en ekstraordinær kongres søndag den 28. juni 2015.

# data[].attributes.body
At give det enkelte menneske frihed og tryghed til at udnytte sine evner og realisere sine drømme

At sikre mennesker uanset social, religiøs eller etnisk baggrund retten til og mulighederne for at leve og være aktive medborgere i et retfærdigt demokratisk samfund med social, miljømæssig og økonomisk bæredygtighed

At udbrede demokrati, demokratisk socialisme, global lighed, international solidaritet og sikkerhed

# data[].attributes.body
•ET DYGTIGERE DANMARK
Det er vores vision, at alle skal kunne klare sig selv og være en del af fællesskabet på arbejdsmarkedet.
Den globaliserede verden stiller nye krav til personer uden uddannelse, der i langt højere grad skal efteruddannes og opkvalificeres for at få de bedste muligheder for en varig tilknytning til arbejdsmarkedet i fremtiden. Man skal ikke lades i stikken på kanten af arbejdsmarkedet, men have adgang til opkvalificering, uanset hvor i landet man er bosat.

Vi skal samtidig sørge for, at vores dygtige virksomheder også i fremtiden har den arbejdskraft til rådighed, de har brug for. Det er afgørende for erhvervslivets konkurrenceevne og vækstmuligheder, at der fortsat er adgang til kvalificeret arbejdskraft.

Derfor vil Socialdemokratiet afsætte 1,5 mia. kr. til en bred opkvalificeringsreform, der skal nytænke efteruddannelsessystemet, give ufaglærte flere og nye muligheder samt styrke erhvervsskolerne.

# data[].attributes.body
Han fik interesse for socialismen gennem historiske studier. Han blev meget optaget af. hvor han fandt genklang for sine tanker, og han udgav allerede i 1871 to pjecer med titlen "Socialistiske Blade". Han fik samtidig kontakt til Internationale og var endvidere inspireret af de engelske fagforeninger.

Torsdag den 2. maj 1872 indkaldte Pio i "Socialisten" (Nr. 26) i sin velkendte artikel "Maalet er fuldt!" til det såkaldte "Folkemøde på Nørrefælled" søndag den 5. maj. Gennem Københavns politidirektør Vilhelm Crone udstedte statsmagten forbud imod afholdelse af mødet, men Pio gennemtrumfede mødets afholdelse, og de tre ledere, Louis Pio, Harald Brix og Paul Geleff, blev natten mellem den 4. og 5. maj anholdt af politiet. Statsmagtens indgriben resulterede i en større konfrontation mellem arbejdere, politi og militær – det der i dag kendes som Slaget på Fælleden. Først ved en dom i kriminal- og politiretten den 28. marts 1873 fik Pio seks, Geleff fem og Brix fire års forbedringshus for bl.a. forbrydelse mod statsforfatningen. Ved en højesteretsdom af 6. august 1873 blev straffen dog nedsat for Pio til fem, for Geleff og Brix til tre år. En følge af højesteretsdommen blev, at justitsministeren udstedte forbud imod Den Internationale arbejderforening for Danmark.

# data[].attributes.body
•ET RIGERE,  DYGTIGERE OG MERE RETFÆRDIGT DANMARK.
Vi vil styrke vores unikke velfærdssamfund gennem opkvalificering, vækst i hele landet og et løft af den offentlige sektor.
Vi mener, at Danmark står over for fem udfordringer, som vi skal finde holdbare løsninger på, hvis vi vil sikre, at Danmark fremadrettet bliver stærkere for alle:

1. Vores velfærd er under pres

2. Produktiviteten gik i stå i 00’erne

3. Der er mangel på de rette kompetencer

4. Globaliseringen skaber kamp om arbejdspladserne

5. Væksten er for ujævnt fordelt på tværs af landet.

Disse udfordringer løses ikke gennem personskattelettelser finansieret gennem en højere pensionsalder og lavere SU, sådan som regeringen lægger op til. Vi skal i stedet styrke og bygge videre på vores unikke samfundsmodel – ikke svække den. For at sikre en fortsat fri og lige adgang til uddannelse og sundhed. For at sikre en lav arbejdsløshed, højere vækst og fortsat grøn omstilling. For at sikre at de ufaglærte og faglærte lønmodtagere kan klare sig i den globale konkurrence.

# data[].attributes.body
Mette tror på et bedre Danmark. Et trygt Danmark, hvor der skal være en plads og et arbejde til alle.

Inden Mette kom i Folketinget, arbejdede hun som ungdomskonsulent i LO med unges forhold - politiske som faglige. Mette er meget optaget af de værdier, der gennem generationer har været de vigtigste for vores samfund.
Mette blev stemt ind i Folketinget for første gang i 2001

# data[].attributes.body
•ET DANMARK DER HÆNGER SAMMEN.

Vi skal sikre en balance, hvor vi hjælper mennesker, der er drevet på flugt, og samtidig sikrer, at integrationen kan følge med herhjemme.
I Socialdemokratiet ønsker vi at skabe en ny balance i udlændinge- og integrationspolitikken. En balance, hvor vi hjælper mennesker, som er drevet på flugt, samtidig med at vi sikrer, at integrationen kan følge med herhjemme. Hvor vi begrænser tilstrømningen og samtidig siger klart til dem, der kommer her til, at i Danmark har man ret til at deltage, men også pligt til at bidrage.

# data[].attributes.body
Socialdemokratiet har rødder helt tilbage i forrige århundrede. Partiet blev stiftet i efteråret 1871 af Louis Pio, Harald Brix og Paul Geleff. Formålet var at organisere den hastigt fremvoksende arbejderklasse på et socialistisk grundlag.
Siden midten af århundredet havde Danmark været i en industrialiseringsproces. Landbefolkningen flyttede ind til byerne og blev arbejdere, og Socialdemokratiet udsprang af kravet om at give denne befolkningsgruppe retfærdige levevilkår og demokratiske rettigheder.'
Det var det tredje parti der blev oprettet i Danmark.